Próbaüzemet tartottak a félkész játszótéren, több gyerek munkagödörbe esett

Próbaüzemet tartottak a félkész játszótéren, több gyerek munkagödörbe esett

Bezáratták a holland játszóteret, mert túl nagy zajt csaptak a gyerekek

Bekerítette a társasház a játszóteret, amit 15 évig használtak a környéken élő gyerekek

Budakeszi fideszes önkormányzata teleplakátolta a játszótér kerítését, hogy fejlődik a város

Szombaton felavatta a félkész játszóteret Érd fideszes polgármestere, másnap gyerekek estek befejezetlen munkagödörbe, amiket mindössze műanyagfedőkkel takartak el. Ezeket könnyen el lehet húzni, és ágaskodó betonacélok vannak benne, számolt be róla az RTL Klub Híradója.

Egy szülő a Facebookon azt írta, gyermekük abba esett bele, amiben két betonvas is van, a kicsi pedig majdnem felnyársalta magát.

Csőzik László, az ellenzéki szövetség polgármester-jelöltje a csatorna megkeresésére azt mondta, felelőtlenül, félkészen avatta fel a játszóteret az önkormányzat.

Az RTL Klub megkereste Érd polgármesteri hivatalát, ahonnan azt a választ kapták,

nem adtuk át a játszóteret, felavattuk és néhány napos próbaüzemet tartottunk.

Ez október 1-ig tartott, mától újra építési terület a játszótér, ahová engedély nélkül belépni szabálysértésnek minősül. Ennek ellenére szerdán is tucatnyi család tudott akadálytalanul bemenni a játszóhelyre.